b"\n_START_ARTICLE_\nDavid Timor\n_START_SECTION_\nTraject\xc3\xb2ria\n_START_PARAGRAPH_\nTimor va formar-se a les files del Val\xc3\xa8ncia CF. Va jugar amb el Val\xc3\xa8ncia Mestalla a Segona Divisi\xc3\xb3 B. El 2010 va fitxar pel CA Osasuna. La primera temporada la va jugar pr\xc3\xa0cticament amb el filial, a Segona B. Va debutar a primera divisi\xc3\xb3 el 23 d'abril de 2011 en la derrota a casa contra el FC Barcelona per 0-2. El 2013 el CA Osasuna va cedir el jugador al Girona FC, que llavors jugava a Segona Divisi\xc3\xb3. L'any seg\xc3\xbcent va fitxar pel Real Valladolid, tamb\xc3\xa9 de Segona Divisi\xc3\xb3. El 2016 va fitxar pel CD Legan\xc3\xa9s, de la primera divisi\xc3\xb3, per\xc3\xb2 no hi va jugar cap partit. El 2017 va tornar a fitxar pel Girona FC. La temporada 2017-2018 va jugar 19 partits amb el Girona, i va marcar dos gols._NEWLINE_El 31 d'agost de 2018, darrer dia del mercat de fitxatges, va signar contracte per quatre anys per la UD Las Palmas de Segona Divisi\xc3\xb3. L'agost de l'any seg\xc3\xbcent va fitxar pel Getafe CF de Primera Divisi\xc3\xb3."